Til umsagnar eru hjá innanríkisráðuneytinu drög að breytingu á reglugerð nr. 830 / 2011 um ökuskírteini . Umsagnarfrestur er til og með 5. desember næstkomandi og skulu umsagnir sendar á netfangið [ email protected ] . Með reglugerðinni eru innleiddar breytingar á tilskipun , reglugerð og ákvörðun framkvæmdastjórnar ESB sem gerð er grein fyrir hér að neðan og um leið er nafni Umferðarstofu breytt í Samgöngustofu þar sem það kemur fyrir í textum þeirra . Breytingarnar eru aðallega þessar : Innleidd er tilskipun framkvæmdastjórnarinnar 2012 / 36 / ESB um breytingu á tilskipun Evrópuþingsins og ráðsins 2006 / 126 / EB um ökuskírteini sem tekin var upp í samninginn um Evrópska efnahagssvæðið með ákvörðun sameiginlegu EES-nefndarinnar nr. 143 / 2012 . Þá er innleidd reglugerð framkvæmdastjórnarinnar ( ESB ) nr. 383 / 2012 um tæknilegar kröfur að því er varðar ökuskírteini með geymslumiðli ( örflögu ) sem tekin var upp í samninginn um Evrópska efnahagssvæðið með ákvörðun sameiginlegu EES-nefndarinnar nr. 144 / 2013 . Einnig er innleidd ákvörðun framkvæmdastjórnarinnar 2013 / 21 / ESB um jafngildi milli flokka ökuskírteina sem tekin var upp í samninginn um Evrópska efnahagssvæðið með ákvörðun sameiginlegu EES-nefndarinnar nr. 202 / 2013 Reglugerðin er sett samkvæmt 52. gr. umferðarlaga , nr. 50 frá 30. mars 1987 , og á að öðlast gildi 31. desember 2013 .